Ericu950/Stoicheia-meter-silver huggingface dataset:
ὅσα γὰρ ἂν μεθ ἡμέραν ἐργασάμενοι λάβωσιν ἐπὶ μισθῷ , ταῦτ οὐκ ἴδια φυλάττουσιν , ἀλλ εἰς μέσον προτιθέντες κοινὴν τοῖς ἐθέλουσι χρῆσθαι τὴν ἀπ αὐτῶν παρασκευάζουσιν ὠφέλειαν .
οἵ τε νοσοῦντες οὐχ ὅτι πορίζειν ἀδυνατοῦσιν ἀμελοῦνται , τὰ πρὸς τὰς νοσηλείας ἐκ τῶν κοινῶν ἔχοντες ἐν ἑτοίμῳ , ὡς μετὰ πάσης ἀδείας ἐξ ἀφθονωτέρων ἀναλίσκειν .
αἰδὼς δ ἐστὶ πρεσβυτέρων καὶ φροντίς , οἷα γονέων ὑπὸ γνησίων παίδων χερσὶ καὶ διανοίαις μυρίαις ἐν ἀφθονίᾳ τῇ πάσῃ γηροτροφουμένων 0 .
τοιούτους ἡ δίχα περιεργίας Ἑλληνικῶν ὀνομάτων ἀθλητὰς ἀρετῆς ἀπεργάζεται φιλοσοφία , γυμνάσματα προτιθεῖσα τὰς ἐπαινετὰς πράξεις , ἐξ ὧν ἡ ἀδούλωτος ἐλευθερία βεβαιοῦται .
πολλῶν κατὰ καιροὺς ἐπαναστάντων τῇ χώρᾳ δυναστῶν καὶ φύσεσι καὶ προαιρέσεσι χρησαμένων διαφερούσαις  οἱ μὲν γὰρ πρὸς τὸ ἀτίθασον ἀγριότητα θηρίων ἐκνικῆσαι σπουδάσαντες , οὐδὲν παραλιπόντες τῶν εἰς ὠμότητα , τοὺς ὑπηκόους ἀγεληδὸν ἱερεύοντες ἢ καὶ ζῶντας ἔτι μαγείρων τρόπον κατὰ μέρη καὶ μέλη κρεουργοῦντες ἄχρι τοῦ τὰς αὐτὰς ὑπομεῖναι συμφορὰς ὑπὸ τῆς τὰ ἀνθρώπεια ἐφορώσης δίκης οὐκ ἐπαύσαντο ·
οἱ δὲ τὸ παρακεκινημένον καὶ λελυττηκὸς εἰς ἑτέρας εἶδος κακίας μεθαρμοσάμενοι , πικρίαν ἄλεκτον ἐπιτηδεύσαντες , ἡσυχῇ διαλαλοῦντες , ἠρεμαιοτέρας φωνῆς ὑποκρίσει βαρύμηνι ἦθος ἐπιδεικνύμενοι , κυνῶν ἰοβόλων τρόπον προσσαίνοντες , ἀνιάτων γενόμενοι κακῶν αἴτιοι , κατὰ πόλεις μνημεῖα τῆς ἑαυτῶν ἀσεβείας καὶ μισανθρωπίας ἀπέλιπον τὰς τῶν πεπονθότων ἀλήστους συμφοράς  , ἀλλὰ γὰρ οὐδεὶς οὔ τε τῶν σφόδρα ὠμοθύμων οὔ τε τῶν πάνυ δολερῶν καὶ ὑπούλων ἴσχυσε τὸν λεχθέντα τῶν Ἐσσαίων ἢ ὁσίων ὅμιλον αἰτιάσασθαι , πάντες δὲ ἀσθενέστεροι τῆς τῶν ἀνδρῶν κ αλοκἀγαθίας γενόμενοι καθάπερ αὐτονόμοις καὶ ἐλευθέροις οὖσιν ἐκ φύσεως προσηνέχθησαν , ᾄδοντες αὐτῶν τὰ συσσίτια καὶ τὴν παντὸς λόγου κρείττονα κοινωνίαν , ἣ βίου τελείου καὶ σφόδρα εὐδαίμονός ἐστι σαφέστατον δεῖγμα .
χρὴ δ  , ἐπειδὴ τὰς ἐν τοῖς πλήθεσιν ἀρετὰς οὐκ οἴονταί τινες εἶναι τελείας , ἀλλ ἄχρι συναυξήσεως καὶ ἐπιδόσεως αὐτὸ μόνον ἵστασθαι , μάρτυρας βίους τῶν κατὰ μέρος ἀνδρῶν ἀγαθῶν παραγαγεῖν , οἳ σαφέσταται πίστεις ἐλευθερίας εἰσί .
κάλανος ἦν Ἰνδὸς γένος τῶν γυμνοσοφιστῶν ·
οὗτος καρτερικώτατος τῶν κατ αὐτὸν ἁπάντων νομισθεὶς οὐ μόνον ὑπὸ τῶν ἐγχωρίων ἀλλὰ καὶ πρὸς ἀλλοφύλων , ὃ δὴ σπανιώτατόν ἐστιν , ἐχθρῶν βασιλέων ἐθαυμάσθη , λόγοις ἐπαινετοῖς σπουδαῖα ἔργα συνυφήνας .
ἀλέξανδρος γοῦν ὁ Μακεδὼν βουλόμενος ἐπιδείξασθαι τῇ Ἑλλάδι τὴν ἐν τῇ βαρβάρῳ σοφίαν , καθάπερ ἀπ ἀρχετύπου γραφῆς ἀπεικόνισμα καὶ μίμημα , τὸ μὲν πρῶτον παρεκάλει Κάλανον συναποδημῆσαι , μέγιστον περιποιήσοντα κλέος ἐν ὅλῃ Ἀσίᾳ καὶ ὅλῃ Εὐρώπῃ 0 .
ὡς δ οὐκ ἔπειθεν , ἀναγκάσειν ἔφη συνακολουθεῖν ·
ὁ δὲ εὐθυβόλως πάνυ καὶ εὐγενῶς " τίνος οὖν “ εἶπεν " ἄξιόν με τοῖς Ἕλλησιν ἐπιδείξεις , Ἀλέξανδρε , εἴ γε ἀναγκασθήσομαι ποιεῖν ἃ μὴ βούλομαι 0 ;
“ ἆρ οὐ γέμων μὲν παρρησίας ὁ λόγος , πολὺ δὲ μᾶλλον ἐλευθερίας ὁ νοῦς 0 1 ;
ἀλλὰ γὰρ καὶ ἐν τοῖς βεβαιοτέροις φωνῶν γράμμασιν ἤθους ἀδουλώτου τύπους ἐστηλίτευσεν ἀριδήλους .
μηνύει δὲ ἡ πεμφθεῖσα ἐπιστολὴ τῷ βασιλεῖ ·
„ Κάλανος Ἀλεξάνδρῳ 0 .
φίλοι πείθουσί σε χεῖρας καὶ ἀνάγκην προσφέρειν Ἰνδῶν φιλοσόφοις οὐδ  ἐν ὕπνοις ἑωρακότες ἡμέτερα ἔργα .
σώματα μὲν γὰρ μετοίσεις ἐκ τόπου εἰς τόπον , ψυχὰς δὲ οὐκ ἀναγκάσεις ποιεῖν ἃ μὴ βούλονται μᾶλλον ἢ πλίνθους καὶ ξύλα φωνὴν ἀφεῖναι 0 .
πῦρ μεγίστους τοῖς ζῶσι σώμασι πόνους καὶ φθορὰν ἐργάζεται ·
τούτου ὑπεράνω ἡμεῖς γινόμεθα , ζῶντες καιόμεθα .
οὐκ ἔστι βασιλεὺς οὐ δὲ ἄρχων , ὃς ἀναγκάσει ἡμᾶς ποιεῖν ἃ μὴ προαιρούμεθα .
ἑλλήνων δὲ φιλοσόφοις οὐκ ἐξομοιούμεθα , ὅσοι αὐτῶν εἰς πανήγυριν λόγους ἐμελέτησαν , ἀλλὰ λόγοις ἔργα παρ  ἡμῖν ἀκόλουθα καὶ ἔργοις λόγοι 0 1 ·
* * * βραχεῖς ἄλλην ἔχουσι δύναμιν καὶ μακαριότητα καὶ ἐλευθερίαν περιποιοῦντες .
“ Ἐπὶ δὴ τοιαύταις ἀποφάσεσι καὶ γνώμαις ἆρ οὐκ ἄξιον τὸ Ζηνώνειον ἐπιφωνῆσαι , ὅτι „ θᾶττον ἂν ἀσκὸν βαπτίσαι τις πλήρη πνεύματος ἢ βιάσαιτο τῶν σπουδαίων ὁντινοῦν ἄκοντα δρᾶσαί τι τῶν ἀβουλήτων “ 0 ;
ἀνένδοτος γὰρ ψυχὴ καὶ ἀήττητος , ἣν ὁ ὀρθὸς λόγος δόγμασι παγίοις ἐνεύρωσε 0 .
τῆς δὲ σπουδαίων ἐλευθερίας μάρτυρές εἰσι ποιηταὶ καὶ συγγραφεῖς , ὧν ταῖς γνώμαις Ἕλληνες ὁμοῦ καὶ βάρβαροι σχεδὸν ἐξ αὐτῶν σπαργάνων ἐντρεφόμενοι βελτιοῦνται τὰ ἤθη , πᾶν ὅσον ἐξ ὑπαιτίου τροφῆς καὶ διαίτης ἐν ταῖς ψυχαῖς κεκιβδήλευται μεταχαραττόμενοι πρὸς τὸ δόκιμον .
ἴδε γοῦν οἷα παρ Εὐριπίδῃ φησὶν ὁ Ἡρακλῆς · "
πίμπρα , κάταιθε σάρκας , ἐμπλήσθητί μου πίνων κελαινὸν αἷμα ·
πρόσθε γὰρ κάτω γῆς εἶσιν ἄστρα γῆ τ ἄνεις  εἰς αἰθέρα , πρὶν ἐξ ἐμοῦ σοι θῶπ  ἀπαντῆσαι λόγον .
“ τῷ γὰρ ὄντι θωπεία μὲν καὶ κολακεία καὶ ὑπόκρισις , ἐν οἷς λόγοι γνώμαις διαμάχονται , δουλοπρεπέστατα , τὸ δὲ ἀνόθως καὶ γνησίως ἐκ καθαροῦ τοῦ συνειδότος ἐλευθεροστομεῖν εὐγενέσιν ἁρμόττον 0 1 .
πάλιν τὸν αὐτὸν σπουδαῖον οὐχ ὁρᾷς , ὅτι οὐ δὲ πωλούμενος θεράπων εἶναι δοκεῖ , καταπλήττων τοὺς ὁρῶντας , ὡς οὐ μόνον ἐλεύθερος ὢν ἀλλὰ καὶ δεσπότης ἐσόμενος τοῦ πριαμένου ;
ὁ γοῦν Ἑρμῆς πυνθανομένῳ μέν , εἰ φαῦλός ἐστιν , ἀποκρίνεται · "
ἥκιστα φαῦλος , ἀλλὰ πᾶν τ οὐναντίον πρὸς σχῆμα σεμνὸς κοὐ ταπεινὸς οὐ δ ἄγαν εὔογκος ὡς ἂν δοῦλος , ἀλλὰ καὶ στολὴν ἰδόντι λαμπρὸς καὶ ξύλῳ δραστήριος 0 1 .
“ εἶτ  ἐπιλέγει · "
τὸ εἶδος αὐτό σου κατηγορεῖ σιγῶντος , ὡς εἴης ἂν οὐχ ὑπήκοος , τάσσειν δὲ μᾶλλον ἢ  πιτάσσεσθαι θέλοις 0 .
“ ἐπεὶ δὲ καὶ πριαμένου Συλέως εἰς ἀγρὸν ἐπέμφθη , διέδειξεν ἔργοις τὸ τῆς φύσεως ἀδούλωτον ·
τὸν μὲν γὰρ ἄριστον τῶν ἐκεῖ ταύρων καταθύσας Διὶ πρόφασιν εὐωχεῖτο , πολὺν δ οἶνον ἐκφορήσας ἀθρόον εὖ μάλα κατακλιθεὶς ἠκρατίζετο .
συλεῖ δὲ ἀφικομένῳ καὶ δυσανασχετοῦντι ἐπί τε τῇ βλάβῃ καὶ τῇ τοῦ θεράποντος ῥᾳθυμίᾳ καὶ τῇ περιττῇ καταφρονήσει μηδὲν μή τε τῆς χρόας μή τε ὧν ἔπραττε μεταβαλὼν εὐτολμότατά φησι · "
κλίθητι καὶ πίωμεν , ἐν τούτῳ δέ μου τὴν πεῖραν εὐθὺς λάμβαν  , εἰ κρείσσων ἔσῃ .
“ τοῦτον οὖν πότερον δοῦλον ἢ κύριον ἀποφαντέον τοῦ δεσπότου , μὴ μόνον ἀπελευθεριάζειν ἀλλὰ καὶ ἐπιτάγματα ἐπιτάττειν τῷ κτησαμένῳ καὶ εἰ ἀφηνιάζοι τύπτειν καὶ προπηλακίζειν , εἰ δὲ καὶ βοηθοὺς ἐπάγοιτο , πάντας ἄρδην ἀπολλύναι τολμῶντα ;
γέλως οὖν ἂν εἴη καὶ φλυαρία πολλὴ τὰ κατὰ τὰς λεγομένας ὠνὰς γράμματα , ἐπειδὰν τῇ καθ ὧν γράφεται παρευημερηθῇ σθεναρωτέρᾳ δυνάμει , χαρτιδίων ἀγράφων ἀκυρότερα , ὑπὸ σέων ἢ χρόνου ἢ εὐρῶτος εἰς ἅπαν διαφθαρησόμενα .
ἀλλ οὐ χρή , φήσει τις , τὰς τῶν ἡρώων παράγειν εἰς πίστιν ἀρετάς ·
μείζους γὰρ ἢ κατὰ ἀνθρωπίνην φύσιν γενομένους Ὀλυμπίοις ἁμιλλᾶσθαι , μικτῆς γενέσεως , ἀθανάτων καὶ θνητῶν ἀνακραθέντων σπερμάτων , ἐπιλαχόντας , ἡμιθέους εἰκότως προσαγορευθέντας , τοῦ θνητοῦ μίγματος ὑπὸ τῆς ἀφθάρτου μερίδος κατακρατηθέντος , ὡς μηδὲν εἶναι παράδοξον , εἰ τῶν ἐπ αὐτοῖς δουλείαν τεχναζόντων ὠλιγώρουν 0 .
ἔστω ταῦτα .
μὴ καὶ Ἀνάξαρχος ἢ Ζήνων ὁ Ἐλεάτης ἥρωες ἢ ἐκ θεῶν 0 ;
ἀλλ  ὅμως ὑπὸ τυράννων ὠμοθύμων καὶ τὴν φύσιν πικρῶν ἔτι μᾶλλον ἐπ  αὐτοῖς ἐκθηριωθέντων στρεβλούμενοι κεκαινουργημέναις αἰκίαις , ὥσπερ ἀλλότρια ἢ ἐχθρῶν ἐπιφερόμενοι σώματα , μάλα καταφρονητικῶς ἠλόγουν τῶν φοβερῶν .
τὴν γὰρ ψυχὴν ἐθίσαντες ἐξ ἀρχῆς δι ἐπιστήμης ἔρωτα τῆς μὲν πρὸς τὰ πάθη κοινωνίας ἀφίστασθαι , παιδείας δὲ καὶ σοφίας περιέχεσθαι , μετανάστιν μὲν σώματος εἰργάσαντο , φρονήσει δὲ καὶ ἀνδρείᾳ καὶ ταῖς ἄλλαις ἀρεταῖς σύνοικον ἀπέφηναν .
τοιγαροῦν ὁ μὲν κρινόμενος καὶ κατατεινόμενος ὑπὲρ τοῦ τι τῶν ἀρρήτων ἐκλαλῆσαι , πυρὸς καὶ σιδήρου , τῶν ἐν τῇ φύσει κραταιοτάτων , φανεὶς δυνατώτερος , ἀποτραγὼν τοῖς ὀδοῦσι τὴν γλῶτταν εἰς τὸν βασανιστὴν ἠκόντισεν , ἵνα μηδ  ἄκων ἃ καλὸν ἡσυχάζειν φθέγξηται βιασθείς .
ὁ δὲ τλητικώτατα εἶπε ·
„ πτίσσε τὸν Ἀναξάρχου ἀσκόν ·
ἀνάξαρχον γὰρ οὐκ ἂν δύναιο . "
αὗται γέμουσαι θράσους αἱ εὐτολμίαι τὴν ἡρωϊκὴν εὐγένειαν οὐ μετρίως ὑπερβάλλουσι , διότι τοῖς μὲν τὸ κλέος ἐν τοῖς φυτεύσασιν ἀκούσιον , τῶν δ ἐν ἑκουσίοις ἀρεταῖς , αἳ τοὺς ἀδόλως χρωμένους ἀθανατίζειν πεφύκασι 0 1 .
παλαιστὰς οἶδα καὶ παγκρατιαστὰς πολλάκις ὑπὸ φιλοτιμίας καὶ τῆς εἰς τὸ νικᾶν σπουδῆς , ἀπαγορευόντων αὐτοῖς τῶν σωμάτων , μόνῃ ψυχῇ διαπνέοντας ἔτι καὶ διαθλοῦντας , ἣν ἐθίσαντες καταφρονητικῶς ἔχειν τῶν φοβερῶν ἐγκαρτεροῦσιν ἄχρι τῆς τοῦ βίου τελευτῆς .
εἶτ  οἰόμεθα τοὺς μὲν ἀσκητὰς τῆς ἐν σώμασιν εὐτονίας ἐπιβεβηκέναι φόβῳ θανάτου ἢ δι ἐλπίδα νίκης ἢ ὑπὲρ τοῦ μὴ τὴν ἰδίαν ἧτταν ἐπιδεῖν , τοὺς δὲ τὸν ἀόρατον νοῦν γυμνάζοντας ἐν ἑαυτοῖς , ὃς ἀψευδῶς ἄνθρωπός ἐστιν οἶκον ἐπιφερόμενος τὸ αἰσθητὸν εἶδος , καὶ λόγοις μὲν τοῖς ἐκ φιλοσοφίας ἔργοις δὲ τῆς ἀρετῆς ἀλείφοντας οὐχ ὑπὲρ ἐλευθερίας ἐθελήσειν ἀποθνῄσκειν , ἵν ἐν ἀδουλώτῳ φρονήματι τὴν εἱμαρμένην ἀνύσωσι πορείαν 0 ;
ἐν ἀγῶνί φασιν ἱερῷ δύο ἀθλητὰς ἰσορρόπῳ κεχρημένους ἀλκῇ , τὰ αὐτὰ ἀντιδρῶντάς τε καὶ ἀντιπάσχοντας , μὴ πρότερον ἀπειπεῖν ἢ ἑκάτερον τελευτῆσαι .
„ δαιμόνιε , φθίσει σε τὸ σὸν μένος " , εἴποι τις ἂν ἐπὶ τῶν τοιούτων .
ἀλλὰ γὰρ οὖν κοτίνων μὲν χάριν καὶ σελίνων εὐκλεὴς ἀγωνισταῖς ἡ τελευτή , σοφοῖς δὲ οὐ πολὺ μᾶλλον ἐλευθερίας , ἧς ὁ πόθος ταῖς ψυχαῖς μόνον , εἰ δεῖ τ ἀληθὲς εἰπεῖν , ἐνίδρυται καθάπερ τι μέρος ἡνωμένον οὐ τῶν ἐπιτυχόντων , οὗ διακοπέντος ἅπασαν τὴν κοινωνίαν φθείρεσθαι συμβέβηκε 0 1 ;
λακωνικοῦ παιδὸς ᾄδεται παρ  οἷς ἔθος ἰχνηλατεῖν ἀρετὰς τὸ ἐκ γένους ἢ φύσεως ἀδούλωτον 0 ·
ἐπειδὴ γὰρ αἰχμάλωτος ἀπαχθεὶς ὑπό τινος τῶν Ἀντιγόνου τὰς μὲν ἐλευθέρας χρείας ὑπέμενε , ταῖς δὲ δουλικαῖς ἠναντιοῦτο φάσκων οὐχὶ δουλεύσειν , καίτοι μήπω τοῖς Λυκούργου νόμοις παγίως ἐντραφῆναι διὰ τὴν ἡλικίαν δυνηθείς , ὅτι μόνον αὐτῶν ἐγεύσατο , τοῦ παρόντος ἀβιώτου βίου θάνατον εὐτυχέστερον κρίνας , ἀπογνοὺς ἀπολύτρωσιν , ἄσμενος ἑαυτὸν διεχρήσατο .
λέγεται δὲ καὶ πρὸς Μακεδόνων ἁλούσας Δαρδανίδας γυναῖκας αἴσχιστον κακὸν δουλείαν ὑπολαβούσας οὓς ἐκουροτρόφουν παῖδας εἰς τὸ βαθύτατον τοῦ ποταμοῦ ῥίπτειν ἐπιφωνούσας ·
„ ἀλλ  ὑμεῖς γε οὐ δουλεύσετε , πρὶν δ ἄρξασθαι βίου βαρυδαίμονος , τὸ χρεὼν ἐπιτεμόντες ἐλεύθεροι τὴν ἀναγκαίαν καὶ πανυστάτην ὁδὸν περαιώσεσθε .
“ Πολυξένην δὲ ὁ τραγικὸς Εὐριπίδης ἀλογοῦσαν μὲν θανάτου φροντίζουσαν δὲ ἐλευθερίας εἰσάγει δι ὧν φησιν ·
„ ἑκοῦσα θνῄσκω , μή τις ἅψηται χροὸς τ οὐμοῦ ·
παρέξω γὰρ δέρην εὐκαρδίως , ἐλευθέραν δέ μ  , ὡς ἐλευθέρα θάνω , πρὸς θεῶν μεθέντες κτείνατε .
“ εἶτ οἰόμεθα γυναίοις μὲν καὶ μειρακίοις , ὧν τὰ μὲν φύσει ὀλιγόφρονα τὰ δὲ ἡλικίᾳ εὐολίσθῳ χρώμενα , τοσοῦτον ἐλευθερίας ἔρωτα ἐντήκεσθαι , ὡς ὑπὲρ τοῦ μὴ ταύτην ἀφαιρεθῆναι πρὸς θάνατον ὡς ἐπ  ἀθανασίαν ὁρμᾶν , τοὺς δὲ σοφίας ἀκράτου σπάσαντας οὐκ εὐθὺς ἐλευθέρους εἶναι , πηγήν τινα εὐδαιμονίας τὴν ἀρετὴν ἐν ἑαυτοῖς περιφέροντας , ἣν ἐπίβουλος οὐδεμία πώποτε δύναμις κατέζευξε τὸν ἀρχῆς καὶ βασιλείας ἔχουσαν αἰώνιον κλῆρον 0 1 ;
ἀλλὰ γὰρ καὶ δήμους ὅλους ἀκούομεν ὑπὲρ ἐλευθερίας ἅμα καὶ πίστεως τῆς πρὸς ἀποθανόντας εὐεργέτας αὐθαίρετον πανωλεθρίαν ὑποστάντας , ὥσπερ φασὶν οὐ πρὸ πολλοῦ Ξανθίους .
ἐπειδὴ γὰρ εἷς τῶν ἐπιθεμένων Ἰουλίῳ Καίσαρι , Βροῦτος , ἐπιὼν ἐπ  αὐτοὺς ἐστράτευσε , δεδιότες οὐ πόρθησιν ἀλλὰ δουλείαν τὴν ὑπ  ἀνδροφόνου κτείναντος ἡγεμόνα καὶ εὐεργέτην  ἀμφότερα γὰρ ἦν αὐτῷ Καῖσαρ  ἀπεμάχοντο μὲν ἐφ ὅσον οἷοί τε ἦσαν δυνατῶς τὸ πρῶτον , ὑπαναλούμενοι δὲ ἐκ τοῦ κατ ὀλίγον ἔτ ἀντεῖχον .
ὡς δὲ ἅπασαν τὴν ἰσχὺν ἐδαπάνησαν , γύναια καὶ γονεῖς καὶ τέκνα συνελάσαντες εἰς τὰς σφῶν οἰκίας ἕκαστοι καθιέρευον ·
καὶ σωρηδὸν τὰ σφάγια νήσαντες , πῦρ ἐνέντες καὶ ἑαυτοὺς ἐπικατασφάξαντες , ἐλεύθεροι τὸ πεπρωμένον ἀπ ἐλευθέρου καὶ εὐγενοῦς φρονήματος ἐξέπλησαν .
ἀλλ  οὗτοι μὲν πικρίαν ἀμείλικτον τυραννικῶν ἐχθρῶν ἀποδιδράσκοντες πρὸ ἀδόξου βίου τὸν μετ εὐκλείας θάνατον ᾑροῦντο .
οἷς δὲ ἐπέτρεπε ζῆν τὰ πράγματα τὰ τυχηρά , τλητικῶς ὑπέμενον τὴν Ἡράκλειον εὐτολμίαν ἀπομιμούμενοι ·
καὶ γὰρ ἐκεῖνος τῶν Εὐρυσθέως ἐπιταγμάτων διεφάνη κρείττων .
ὁ γοῦν κυνικὸς φιλόσοφος Διογένης ὕψει καὶ μεγέθει τοσούτῳ φρονήματος ἐχρήσατο , ὥσθ ἁλοὺς ὑπὸ λῃστῶν , ἐπεὶ γλίσχρως καὶ μόλις τὰς ἀναγκαίας αὐτῷ παρεῖχον τροφάς , οὔ θ ὑπὸ τῆς παρούσης τύχης γναμφθεὶς οὔ τε τὴν ὠμότητα τῶν ὑπηγμένων δείσας " ἀτοπώτατον οὖν “ ἔφη " γίνεται , δελφάκια μὲν ἢ προβάτια , ὁπότε μέλλοι πιπράσκεσθαι , τροφαῖς ἐπιμελεστέραις πιαίνειν εἰς εὐσαρκίαν , ζῴων δὲ τὸ ἄριστον , ἄνθρωπον , ἀσιτίαις κατασκελετευθέντα καὶ συνεχέσιν ἐνδείαις ἐπευωνίζεσθαι .
“ λαβὼν δὲ τροφὰς διαρκεῖς , ἐπειδὴ μεθ ἑτέρων αἰχμαλώτων ἔμελλεν ἀπεμπολεῖσθαι , καθίσας πρότερον ἠρίστα μάλ εὐθαρσῶς , ἐπιδιδοὺς καὶ τοῖς πλησίον .
ἑνὸς δὲ οὐχ ὑπομένοντος , ἀλλὰ καὶ σφόδρα κατηφοῦντος , „ οὐ παύσῃ τῆς συννοίας ;
χρῶ τοῖς παροῦσιν “ ἔφη ·
„ καὶ γάρ τ ἠύκομος Νιόβη ἐμνήσατο σίτου , τῇ περ δώδεκα παῖδες ἐνὶ μεγάροισιν ὄλοντο , ἓξ μὲν θυγατέρες , ἓξ δ υἱέες ἡβώοντες .
“ εἶτ ἐπινεανιευόμενος πρὸς τὸν πυθόμενον τῶν ὠνητικῶς ἐχόντων „ τί οἶδας ;
“ „ ἄρχειν “ εἶπεν „ ἀνθρώπων , “ ἔνδοθεν , ὡς ἔοικε , τῆς ψυχῆς τὸ ἐλεύθερον καὶ εὐγενὲς καὶ φύσει βασιλικὸν ὑπηχούσης .
ἤδη δὲ καὶ πρὸς χαριεντισμὸν ὑπὸ τῆς συνήθους ἐκεχειρίας , ἐφ ᾗ οἱ ἄλλοι συννοίας γέμοντες κατήφουν , ἐτράπετο .
λέγεται γοῦν , ὅτι θεασάμενός τινα τῶν ὠνουμένων , ὃν θήλεια νόσος εἶχεν , ἐκ τῆς ὄψεως οὐκ ἄρρενα προσελθὼν ἔφη ·
„ σύ με πρίω ·
σὺ γὰρ ἀνδρὸς χρείαν ἔχειν μοι δοκεῖς , “ ὡς τὸν μὲν δυσωπηθέντα ἐφ οἷς ἑαυτῷ συνῄδει καταδῦναι , τοὺς δὲ ἄλλους τὸ σὺν εὐτολμίᾳ εὐθυβόλον ἐκπλήττεσθαι 0 .
ἆρά γε τῷ τοιούτῳ δουλείαν , ἀλλ  οὐ μόνον ἐλευθερίαν δίχα ἀνυπευθύνου ἡγεμονίας ἐπιφημιστέον ;
ζηλωτὴς δὲ τῆς τούτου παρρησίας ἐγένετό τις Χαιρέας τῶν ἀπὸ παιδείας .
ἀλεξάνδρειαν γὰρ οἰκῶν τὴν πρὸς Αἰγύπτῳ , δυσχεράναντός ποτε Πτολεμαίου καὶ ἀπειλήσαντος οὐ μετρίως , τῆς ἐκείνου βασιλείας οὐδὲν ἐλάττονα τὴν ἐν τῇ ἑαυτοῦ φύσει νομίσας ἐλευθερίαν , ἀντέλεξεν ·
„ Αἰγυπτίοισιν ἄνασσε , σέθεν δ ἐγὼ οὐκ ἀλεγίζω οὐδ  ὄθομαι κοτέοντος .
“ ἔχουσι γάρ τι βασιλικὸν αἱ εὐγενεῖς ψυχαί , τὸ λαμπρὸν πλεονεξίᾳ τύχης οὐκ ἀμαυρούμεναι , ὃ προτρέπει καὶ τοῖς τ ἀξίωμα ὑπερόγκοις ἐξ ἴσου διαφέρεσθαι , ἀλαζονείᾳ παρρησίαν ἀντιτάττον .
θεόδωρον λόγος ἔχει τὸν ἐπικληθέντα ἄθεον ἐκπεσόντα τῶν Ἀθηνῶν καὶ πρὸς Λυσίμαχον ἐλθόντα , ἐπειδή τις τῶν ἐν τέλει τὸν δρασμὸν ὠνείδισεν , ἅμα καὶ τὰς αἰτίας ἐπιλέγων , ὅτι ἐπὶ ἀθεότητι καὶ διαφθορᾷ τῶν νέων καταγνωσθεὶς ἐξέπεσεν , "  οὐκ  ἐξέπεσον “ φάναι , „ τὸ δ αὐτὸ ἔπαθον τῷ Διὸς Ἡρακλεῖ .
καὶ γὰρ ἐκεῖνος ἐξετέθη πρὸς τῶν Ἀργοναυτῶν , οὐκ ἀδικῶν , ἀλλ ὅτι μόνος πλήρωμα καὶ ἕρμα καθ αὑτὸν ὢν ἐναυβάρει , δέος παρασχὼν τοῖς συμπλέουσι , μὴ τὸ σκάφος ὑπέραντλον γένηται .
κ ἀγὼ διὰ τοῦτο μετανέστην , ὕψει καὶ μεγέθει τῆς ἐμῆς διανοίας τῶν πολιτευομένων Ἀθήνησιν οὐ δυνηθέντων συνδραμεῖν , ἅμα καὶ φθονηθείς .
“ προσανερομένου δὲ Λυσιμάχου ·
„ μὴ καὶ ἐκ τῆς πατρίδος ἐξέπεσες φθόνῳ ;
“ πάλιν ἀποκρίνασθαι ·
„ φθόνῳ μὲν οὔ , φύσεως δὲ ὑπερβολαῖς , ἃς ἡ πατρὶς οὐκ ἐχώρει 0 .
καθάπερ γὰρ Σεμέλης , ἡνίκα Διόνυσον ἐκύει , τὸν ὡρισμένον ἄχρι τῆς ἀποτέξεως χρόνον ἐνεγκεῖν οὐ δυνηθείσης , καταπλαγεὶς Ζεὺς τὴν τοῦ κατὰ γαστρὸς φύσιν ἠλιτόμηνον ἐξελκύσας ἰσότιμον τοῖς οὐρανίοις ἀπέφηνε θεοῖς , οὕτω κ ἀμέ , τῆς πατρίδος βραχυτέρας οὔσης ἢ ὥστε δέξασθαι φιλοσόφου φρονήματος ὄγκον τοσοῦτον , δαίμων τις ἢ θεὸς ἀναστήσας εἰς εὐτυχέστερον τόπον Ἀθήνας ἀποικίσαι διενοήθη .
“ Τῆς δὲ ἐν σοφοῖς ἐλευθερίας , ὥσπερ καὶ τῶν ἄλλων ἀνθρωπίνων ἀγαθῶν , κ ἀν τοῖς ἀλόγοις ζῴοις παραδείγματα σκοπῶν ἄν τις εὕροι 0 .
οἱ γοῦν ἀλεκτρυόνες οὕτως εἰώθασι φιλοκινδύνως ἀγωνίζεσθαι , ὥστε ὑπὲρ τοῦ μὴ εἶξαι καὶ παραχωρῆσαι , κ ἂν ἡττῶνται ταῖς δυνάμεσιν , οὐχ ἡττώμενοι ταῖς εὐτολμίαις ἄχρι θανάτου παραμένουσιν .
ὃ συνιδὼν Μιλτιάδης ὁ τῶν Ἀθηναίων στρατηγός , ἡνίκα βασιλεὺς ὁ Περσῶν ἅπασαν τὴν ἀκμὴν τῆς Ἀσίας ἀναστήσας μυριάσι πολλαῖς διέβαινεν ἐπὶ τὴν Εὐρώπην , ὡς ἀναρπάσων αὐτοβοεὶ τὴν Ἑλλάδα , συναγαγὼν ἐν τῷ παναθηναϊκῷ τοὺς συμμάχους ὀρνίθων ἀγῶνας ἐπέδειξε , λόγου παντὸς δυνατωτέραν ὑπολαμβάνων ἔσεσθαι τὴν διὰ τῆς τοιαύτης ὄψεως παρακέλευσιν ·
καὶ γνώμης οὐχ ἥμαρτε .
θεασάμενοι γὰρ τὸ τλητικὸν καὶ φιλότιμον ἄχρι τελευτῆς ἐν ἀλόγοις ἀήττητον , ἁρπάσαντες τὰ ὅπλα πρὸς τὸν πόλεμον ὥρμησαν , ὡς ἐχθρῶν ἀγωνιούμενοι σώμασι , τραυμάτων καὶ σφαγῶν ἀλογοῦντες , ὑπὲρ τοῦ καὶ ἀποθανόντες ἐν ἐλευθέρῳ γοῦν τῷ τῆς πατρίδος ἐδάφει ταφῆναι .
προτροπῆς γὰρ εἰς βελτίωσιν οὐδὲν οὕτως αἴτιον , ὡς ἡ τῶν ἀφανεστέρων ἐλπίδος μείζων κατόρθωσις 0 1 .
τοῦ δὲ περὶ τοὺς ὄρνιθας ἐναγωνίου μέμνηται καὶ ὁ τραγικὸς Ἴων διὰ τούτων ·
„ οὐδ  ὅ γε σῶμα τυπεὶς διφυεῖς τε κόρας ἐπιλάθεται ἀλκᾶς , ἀλλ  ὀλιγοδρανέων φθογγάζεται ·
θάνατον δ ὅ γε δουλοσύνας προβέβουλε .
“ τοὺς οὖν σοφοὺς τί οἰόμεθα οὐκ ἀσμενέστατα δουλείας ἀντικαταλλάξεσθαι τελευτήν ;
τὰς δὲ τῶν νέων καὶ εὐφυῶν ψυχὰς ἆρ οὐκ ἄτοπον λέγειν ἐν ἄθλοις ἀρετῆς ὀρνίθων ἐλαττοῦσθαι καὶ μόλις φέρεσθαι τὰ δευτερεῖα 0 ;
καὶ μὴν οὐ δ ἐκεῖνό τις τῶν ἐπὶ βραχὺ παιδείας ἁψαμένων ἀγνοεῖ , ὅτι καλὸν μὲν πρᾶγμα ἐλευθερία , αἰσχρὸν δὲ δουλεία , καὶ ὅτι τὰ μὲν καλὰ πρόσεστι τοῖς ἀγαθοῖς , τὰ δ αἰσχρὰ τοῖς φαύλοις 0 1 2 ·
ἐξ ὧν ἐναργέστατα παρίσταται τὸ μή τε τινὰ τῶν σπουδαίων δοῦλον εἶναι , κ ἂν μυρίοι τὰ δεσποτῶν σύμβολα προφέροντες ἐπανατείνωνται , μή τε τῶν ἀφρόνων ἐλεύθερον , κ ἂν Κροῖσος ἢ Μίδας ἢ ὁ μέγας βασιλεὺς ὢν τυγχάνῃ 0 .
τὸ δὲ ἐλευθερίας μὲν ἀοίδιμον κάλλος δουλείας δὲ ἐπάρατον αἶσχος ὑπὸ τῶν παλαιοτέρων καὶ πολυχρονιωτέρων καὶ ὡς ἐν θνητοῖς ἀθανάτων , οἷς θέμις ἀψευδεῖν , πόλεών τε καὶ ἐθνῶν μαρτυρεῖται 0 .
βουλαί τε γὰρ καὶ ἐκκλησίαι καθ ἑκάστην σχεδὸν ἡμέραν ἀθροίζονται περὶ τίνος μᾶλλον ἢ ἐλευθερίας παρούσης μὲν βεβαιώσεως , εἰ δ ἀπείη , κτήσεως 0 1 ;
ἡ δ Ἑλλὰς καὶ βάρβαρος κατὰ ἔθνη στασιάζουσι καὶ πολεμοῦσιν ἀεὶ τί βουλόμεναι ὅ τι μὴ δουλείαν μὲν ἀποδιδράσκειν , ἐλευθερίαν δὲ περιποιεῖσθαι ;
διὸ κ ἀν ταῖς μάχαις ἡ λοχαγῶν καὶ ταξιαρχῶν καὶ στρατηγῶν μεγίστη παρακέλευσις ἥδ ἐστί ·
„ κακῶν τὸ βαρύτατον , ἄνδρες σύμμαχοι , δουλείαν ἐπιφερομένην ἀπωσώμεθα ·
τοῦ καλλίστου τῶν ἐν ἀνθρώποις ἀγαθῶν , ἐλευθερίας , μὴ περιίδωμεν .
ἥδ ἐστὶν ἀρχὴ καὶ πηγὴ τῆς εὐδαιμονίας , ἀφ ἧς αἱ κατὰ μέρος ῥέουσιν ὠφέλειαι .
“ διό μοι δοκοῦσιν οἱ τῶν Ἑλλήνων ὀξυδερκέστατοι διάνοιαν Ἀθηναῖοι  ὅπερ γὰρ ἐν ὀφθαλμῷ κόρη ἢ ἐν ψυχῇ λογισμός , τοῦτ ἐν Ἑλλάδι Ἀθῆναι  τὴν ἐπὶ ταῖς Σεμναῖς Θεαῖς πομπὴν ὅταν στέλλωσι , δοῦλον μηδένα προσπαραλαμβάνειν τὸ παράπαν , ἀλλὰ δι ἐλευθέρων ἕκαστα τῶν νενομισμένων ἀνδρῶν τε καὶ γυναικῶν ἐπιτελεῖν , καὶ οὐχ οἵων ἂν τύχῃ , ἀλλὰ βίον ἐζηλωκότων ἀνεπίληπτον 0 1 ·
ἐπεὶ καὶ τὰ πρὸς τὴν ἑορτὴν πέμματα τῶν ἐφήβων οἱ δοκιμώτατοι σιτοπονοῦσι , πρὸς εὐδοξίας καὶ τιμῆς , ὅπερ ἐστί , τὴν ὑπηρεσίαν τιθέμενοι .
πρῴην ὑποκριτῶν τραγῳδίαν ἐπιδεικνυμένων καὶ τὰ παρ Εὐριπίδῃ τρίμετρα διεξιόντων ἐκεῖνα „ τ οὐλεύθερον γὰρ ὄνομα παντὸς ἄξιον , κ ἂν σμίκρ ἔχῃ τις , μεγάλ ἔχειν νομιζέτω “ , τοὺς θεατὰς ἅπαντας εἶδον ἐπ ἄκρων ποδῶν ὑπ ἐκπλήξεως ἀναστάντας καὶ φωναῖς μείζοσι καὶ ἐκβοήσεσιν ἐπαλλήλοις ἔπαινον μὲν τῆς γνώμης , ἔπαινον δὲ καὶ τοῦ ποιητοῦ συνείροντας , ὃς οὐ μόνον τὴν ἐλευθερίαν ἔργοις ἀλλὰ καὶ τ οὔνομα αὐτῆς ἐσέμνυνεν 0 .
ἄγαμαι καὶ τῶν Ἀργοναυτῶν , οἳ σύμπαν ἀπέφηναν ἐλεύθερον τὸ πλήρωμα μηδένα μη δὲ τῶν εἰς ἀναγκαίας ὑπηρεσίας προσέμενοι δοῦλον , ἀδελφὴν ἐλευθερίας αὐτουργίαν ἐν τῷ τότε ἀσπασαμένων 0 .
εἰ δὲ καὶ ποιηταῖς προσέχειν ἄξιον  διὰ τί δὲ οὐ μέλλομεν 0 ;
παιδευταὶ γὰρ οὗτοί γε τοῦ σύμπαντος βίου , καθάπερ ἰδίᾳ γονεῖς παῖδας καὶ οὗτοι δημοσίᾳ τὰς πόλεις σωφρονίζοντες  , οὐδ  ἡ Ἀργὼ ναυαρχοῦντος Ἰάσονος ἐπέτρεπεν ἐπιβαίνειν οἰκέταις , μεμοιραμένη ψυχῆς καὶ λογισμοῦ , φύσις οὖσα φιλελεύθερος 0 1 .
ὅθεν καὶ ὁ Αἰσχύλος ἐπ αὐτῆς εἶπε ·
„ ποῦ δ ἐστὶν Ἀργοῦς ἱερόν , αὔδασον , ξύλον ; "
ἐπανατάσεων δὲ καὶ ἀπειλῶν , ἃς σοφοῖς ἀνδράσιν ἐπανατείνονται καὶ ἀπειλοῦσί τινες , ἥκιστα φροντιστέον καὶ τὰ ὅμοια λεκτέον Ἀντιγενίδᾳ τῷ αὐλητῇ .
καὶ γὰρ ἐκεῖνόν φασιν , ἐπειδή τις τῶν ἀντιτέχνων ὀργισθεὶς εἶπεν " ὠνήσομαί σε , “ βαθεῖ ἤθει φάναι ·
„ κ ἀγὼ τοιγαροῦν διδάξω σε αὐλεῖν .
“ ἄξιον οὖν καὶ τῷ σπουδαίῳ πρὸς μὲν τὸν ἔχοντα ὠνητικῶς λέγειν 0 ·
„ σωφροσύνην ἄρα ἀναδιδαχθήσῃ “ , πρὸς δὲ τὸν ἀπειλοῦντα φυγήν 0 ·
„ πᾶσα γῆ μοι πατρίς “ , πρὸς δὲ τὸν χρημάτων ζημίαν 0 1 ·
„ ἀρκεῖ μετρία βιοτά μοι “ , πρὸς δὲ τὸν πληγὰς ἢ θάνατον ἐπανατεινόμενον 0 ·
„ οὐ μορμολύττεταί με ταῦτα , οὐ δ εἰμὶ πυκτῶν ἢ παγκρατιαστῶν ἐλάττων , οἵτινες ἀμαυρὰ εἴδωλα ἀρετῆς ὁρῶντες , ἅτε σωμάτων αὐτὸ μόνον εὐεξίαν διαπονήσαντες , ἑκάτερα τλητικῶς ὑπομένουσιν ·
ὁ γὰρ ἡγεμὼν σώματος ἐν ἐμοὶ νοῦς ἀνδρείᾳ τονωθεὶς οὕτω σφόδρα νενεύρωται , ὡς ἐπάνω πάσης ἀλγηδόνος ἵστασθαι δύνασθαι .
“ Φυλακτέον οὖν τὸν τοιοῦτον θῆρα συλλαμβάνειν , ὃς οὐκ ἀλκὴν μόνον ἀλλὰ καὶ ὄψιν φοβερὸς ὢν τὸ δυσάλωτον καὶ μὴ εὐκαταφρόνητον δείκνυται .
ἀσυλία τόπων πολλάκις οἰκετῶν τοῖς καταφεύγουσιν ἄδειαν καὶ ἐκεχειρίαν ὡς ἰσοτίμοις καὶ ἰσοτελέσι παρέσχετο 0 ·
καὶ τοὺς ἐκ προπάππων καὶ τῶν ἄνω προγόνων κατά τινα συγγενικὴν διαδοχὴν παλαιοδούλους ἔστιν ἰδεῖν , ὅταν ἐν ἱεροῖς ἱκέται καθέζωνται , μετὰ πάσης ἀδείας ἐλευθεροστομοῦντας .
εἰσὶ δ οἳ καὶ τοῖς κτησαμένοις οὐκ ἐξ ἴσου μόνον ἀλλὰ καὶ ἐκ πολλοῦ τοῦ περιόντος εὐτόνως ἅμα καὶ καταφρονητικῶς διαφέρονται περὶ τῶν δικαίων ·
οὓς μὲν γὰρ ὁ τοῦ συνειδότος ἔλεγχος , κ ἂν ὦσιν εὐπατρίδαι , πέφυκε δουλοῦσθαι , οἳ δὲ τὴν τοῦ σώματος ἄδειαν ἐκ τῆς περὶ τὸν τόπον ἀσυλίας πεπορισμένοι ψυχῆς , ἣν ὁ θεὸς ἐκ πάντων ἀχείρωτον ἐδημιούργησεν , ἐλεύθερα καὶ εὐγενῆ σφόδρα ἀναφαίνουσιν ἤθη ·
εἰ μὴ λίαν οὕτω τίς ἐστιν ἀλόγιστος , ὡς χωρία μὲν θάρσους αἴτια καὶ παρρησίας ὑπολαμβάνειν εἶναι , τὸ δὲ τῶν ὄντων θεοειδέστατον , ἀρετήν , μηκέτι , δι ἣν καὶ τοῖς χωρίοις καὶ τοῖς ἄλλοις ὅσα φρονήσεως μετέχει τὸ ἱεροπρεπὲς ἐγγίνεται 0 .
καὶ μὴν τοῖς μὲν εἰς ἀσύλους τόπους καταφεύγουσιν , ἐκ μόνων τῶν τόπων περιπεποιημένοις ἀσφάλειαν , ἐκ μυρίων ἄλλων ἀγωγίμοις συμβέβηκε γίνεσθαι , δώρων γυναικός , ἀδοξίας τέκνων , ἔρωτος ἀπάτης , τοῖς δὲ εἰς ἀρετὴν ὥσπερ εἰς ἀκαθαίρετον καὶ ἐρυμνότατον τεῖχος ἀλογεῖν βλημάτων , ὧν αἱ ἐφεδρεῖαι τῶν παθῶν βάλλουσι καὶ τοξεύουσι 0 1 .
ταύτῃ τις πεφραγμένος τῇ δυνάμει μετὰ παρρησίας ἂν εἴποι , ὅτι οἱ μὲν ἄλλοι πρὸς τῶν τυχόντων ἁλίσκονται , „ ἐγὼ δ ἐμαυτοῦ “ κατὰ τὸν τραγικόν „ καὶ κλύειν ἐπίσταμαι , ἄρχειν θ ὁμοίως , τἀρετῇ σταθμώμενος τὰ πάντα .
“ λέγεται γοῦν ὁ Πριηνεὺς Βίας ἀπειλοῦντι Κροίσῳ μάλα καταφρονητικῶς ἀνταπειλῆσαι ἐπεσθίειν τῶν κρομμύων , αἰνιττόμενος τὸ κλαίειν , ἐπεὶ δάκρυα κινεῖ ἡ κρομμύων βρῶσις .
οὕτως οἱ σοφοὶ βασιλικώτερον οὐδὲν ἀρετῆς νομίζοντες , ἣ τοῦ βίου παντὸς αὐτοῖς ταξιαρχεῖ , τὰς ἄλλων ἡγεμονίας ὡς ὑπηκόων οὐ δεδίασι .
παρ ὃ τοὺς διχόνους καὶ δολεροὺς ἅπασιν ὀνομάζειν ἔθος ἀνελευθέρους τε καὶ δουλοπρεπεῖς 0 .
ὅθεν κ ἀκεῖνα εὖ πεφώνηται ·
„ οὔποτε δουλείη κεφαλὴ εὐθεῖα πέφυκεν , ἀλλ  αἰεὶ σκολιή , καὐχένα λοξὸν ἔχει 0 .
“ τὸ γὰρ πλάγιον καὶ ποικίλον καὶ ἀπατηλὸν ἦθος ἀγενέστατον , ὥσπερ εὐγενὲς τὸ εὐθὺ καὶ ἄπλαστον καὶ ἀνύπουλον , λόγων βουλεύμασι καὶ βουλευμάτων λόγοις συνᾳδόντων 0 1 .
ἄξιον δὲ καταγελᾶν τῶν ἐπειδὰν ἀπαλλαγῶσι δεσποτικῆς κτήσεως ἐλευθερωθῆναι νομιζόντων 0 ·
οἰκέται μὲν γὰρ οὐκέθ ὁμοίως ἂν εἶεν οἵ γε ἀφειμένοι , δοῦλοι δὲ καὶ μαστιγίαι πάντες , ὑπακούοντες οὐκ ἀνθρώπων  ἧττον γὰρ ἂν ἦν τὸ δεινόν  , ἀλλὰ καὶ τῶν ἐν ἀψύχοις ἀτιμοτάτων , ἀκράτου , λαχάνων , πεμμάτων , ὅσα ἄλλα σιτοπόνων τε καὶ ὀψαρτυτῶν περιεργίαι κατὰ γαστρὸς τῆς ταλαίνης δημιουργοῦσιν .
ὁ γοῦν Διογένης ἰδών τινα τῶν λεγομένων ἀπελευθέρων ἁβρυνόμενον καὶ πολλοὺς αὐτῷ συνηδομένους , θαυμάσας τὸ ἄλογον καὶ ἄκριτον , „ ὅμοιον “ εἶπεν „ ὡς εἴ τις ἀνακηρύξειέ τινα τῶν οἰκετῶν ἀπὸ ταύτης τῆς ἡμέρας εἶναι γραμματικὸν ἢ γεωμέτρην ἢ μουσικόν , οὐ δ ὄναρ τῶν τεχνῶν ἐπῃσθημένον 0 .
“ ὡς γὰρ ἐπιστήμονας οὐ ποιεῖ τὸ κήρυγμα , οὕτως οὐ δὲ ἐλευθέρους  ἐπεὶ μακάριον ἦν τι  , ἀλλὰ μόνον οὐκ οἰκέτας 0 .
ἀνελόντες οὖν τὴν κενὴν δόξαν , ἧς ὁ πολὺς ὅμιλος ἀνθρώπων ἀπῃώρηται , καὶ ἀληθείας ἱερωτάτου κτήματος ἐρασθέντες μή τε τοῖς λεγομένοις ἀστοῖς πολιτείαν ἢ ἐλευθερίαν μή τε τοῖς οἰκότριψιν ἢ ἀργυρωνήτοις δουλείαν ἐπιφημίσωμεν , ἀλλὰ γένη καὶ δεσποτικὰ γράμματα καὶ συνόλως σώματα παρελθόντες ψυχῆς φύσιν ἐρευνῶμεν .
εἰ μὲν γὰρ πρὸς ἐπιθυμίας ἐλαύνεται ἢ ὑφ ἡδονῆς δελεάζεται ἢ φόβῳ ἐκκλίνει ἢ λύπῃ στέλλεται ἢ ὑπ ὀργῆς τραχηλίζεται , δουλοῖ μὲν αὑτήν , δοῦλον δὲ καὶ τὸν ἔχοντα μυρίων δεσποτῶν ἀπεργάζεται 0 ·
εἰ δὲ φρονήσει μὲν ἀμαθίαν , σωφροσύνῃ δ ἀκολασίαν , δειλίαν δὲ ἀνδρείᾳ καὶ πλεονεξίαν δικαιοσύνῃ κατηγωνίσατο , τῷ ἀδουλώτῳ καὶ τὸ ἀρχικὸν προσείληφεν 0 1 .
ὅσαι δὲ μηδετέρας ἰδέας πω μετεσχήκασι , μή τε τῆς καταδουλουμένης μή τε δι ἧς ἐλευθερία βεβαιοῦται , γυμναὶ δέ εἰσιν ἔτι , καθάπερ αἱ τῶν κομιδῇ νηπίων , ταύτας τιθηνοκομητέον , ἐνστάζοντας τὸ μὲν πρῶτον ἀντὶ γάλακτος ἁπαλὰς τροφάς , τὰς διὰ τῶν ἐγκυκλίων ὑφηγήσεις , εἶτ αὖθις κραταιοτέρας ὧν φιλοσοφία δημιουργός , ἐξ ὧν ἀνδρωθεῖσαι καὶ εὐεκτήσασαι πρὸς τέλος αἴσιον , οὐ Ζηνώνειον μᾶλλον ἢ πυθόχρηστον , ἀφίξονται , τὸ ἀκολούθως τῇ φύσει ζῆν 0 .
ἐσσαίων πέρι διαλεχθείς , οἳ τὸν πρακτικὸν ἐζήλωσαν καὶ διεπόνησαν βίον ἐν ἅπασιν ἢ  τὸ γοῦν φορητότερον εἰπεῖν  τοῖς πλείστοις μέρεσι διενεγκόντες , αὐτίκα καὶ περὶ τῶν θεωρίαν ἀσπασαμένων ἀκολουθίᾳ τῆς πραγματείας ἑπόμενος τὰ προσήκοντα λέξω , μηδὲν οἴκοθεν ἕνεκα τοῦ βελτιῶσαι προστιθείς , ὃ δρᾶν ἔθος ἐν σπάνει καλῶν ἐπιτηδευμάτων ἅπασι τοῖς ποιηταῖς καὶ λογογράφοις , ἀλλ ἀτεχνῶς αὐτῆς περιεχόμενος τῆς ἀληθείας , πρὸς ἣν οἶδ ὅτι καὶ ὁ δεινότατος εἰπεῖν ἀπαγορεύσει 0 .
διαθλητέον δὲ ὅμως καὶ διαγωνιστέον ·
οὐ γὰρ δεῖ τὸ μέγεθος τῆς τῶν ἀνδρῶν ἀρετῆς αἴτιον ἀφωνίας γενέσθαι τοῖς μηδὲν καλὸν ἡσυχάζεσθαι δικαιοῦσιν .
ἡ δὲ προαίρεσις τῶν φιλοσόφων εὐθὺς ἐμφαίνεται διὰ τῆς προσρήσεως ·